Christopher Lambert

eta|dekstra|Christopher Lambert
**Christophe LAMBERT** estas franca aktoro naskiĝinta la 29-an de marto 1957 en Great Neck, Novjorko, Usono. La aktoro kiu ankaŭ nomiĝas **Christopher Lambert** nun vivas alterne en Francio kaj en Usono.

Kiel filo de belgino kaj infana psikologo kaj pli posta franca diplomato en UN li kreskis en Ĝenevo. Kiam li estis fininta soldatan militservon ĉe montara gardistaro en Grenoblo, li partoprenis staĝon de banka oficisto en Barclay’s Bank en Londono. Kiel deknaŭjara li forveturis Parizon, kie li laboris en butiko de unu sia konatino studante aktorecon en Ŝtata konservatorio de drama arto.

De komence de la 80-aj jaroj de la lasta jarcento li kolektis en Francio la unuajn aktorajn spertojn en televido kaj antaŭ filma kamerao. Internacian sukceson tuj alportis al li staturo de Tarzano, propranome *John Clayton*, orfiĝinta filo de anglaj aristokratoj, pri kies infanaĝo kaj junaĝo pasigita inter simioj kaj malfacila reveno en civilizon rakontas la filma adapto. Idolo de precipe franca junularo li fariĝis dank‘ al rolo de blondhara punkulo *Fred*, kiu trovis rifuĝejon antaŭ la mondo de perforto en subterejo de pariza metroo, en filmo *Subtera fervojo*.

Al plialtiĝo de lia populareco kontribuis ankaŭ rolo de skota montarano *Conner MacLeod*, unu el senmortaj herooj, kiuj dum multaj jarcentoj gvidas inter si senfinajn batalojn je prirego de la mondo, en aventuremaj hororfilmoj *Highlander*, *Highlander II* kaj *Highlander III*. Karakterizajn kreaĵojn li prezentis krom aliaj en staturoj de legendaj personecoj el antaŭ nelonga pasinteco, kies kortuŝaj kaj tragike finintaj sortoj inspiris filmajn kreintojn por filmigi biografiajn dramojn: sicilia bandito kaj mafiano *Salvatore Giuliano* en filmo *Siciliano* kaj pola pastro *Alec*, murdita far ŝtata sekureco, en politika hororfilmo *Kiel mortigi pastron*.

Apud aktora kariero li evoluigas siajn komercistajn aktivecojn: li proprumas ĉenon de restoracioj en Suda Ameriko, vinberejojn en Côte-du-Rhône, li havas kvocienton en entrepreno Monoprix por produktado de nutraĵoj, li praktikas hotelon kun restoracio en konata pariza avenuo de Kléber kaj li estas kunposedanto de legenda entrepreno Moulin Rouge. En la jaroj 1988 – 1994 lia edzino estis aktorino Diane Lane, kun kiu li havas filinon Eleanoron Jasminon kaj ĉe kies flanko li rolis rokmuzikiston *Mikeon* en amfilmaĵo *Mistika beleco*. Ekde februaro 1999 li estas edziĝinta kun komercistino kun nemoveblaĵoj Jaymis Haft.

## Filmografio 
* *Sobibor* (2018)
* *Mortal Kombat: Devastation* (2006)
* *À ton image* (2004)
* *Janis et John* (2003)
* *Absolon* (2003)
* *The Target* (2003)
* *Corrupt/Mean Guns* (DVD) (2002)
* *Druids*, aka *Vercingetorix* (2001)
* *The Point Men* (2001)
* *Highlander: Endgame* (2000)
* *Gideon* (1999)
* *Beowulf* (1999)
* *Fortress 2: Re-Entry* (1999)
* *Resurrection* (1999)
* *Nirvana* (1997)
* *Mean Guns* (1997)
* *Adrenalin: Fear the Rush* (1996)
* *North Star* (1996)
* *The Hunted* (1995)
* *Mortal Kombat* (1995)
* *Gunmen* (1994)
* *Highlander 3: The Final Dimension* (1994)
* *The Road Killers* (1994)
* *Fortress* (1993)
* *Knight Moves* (1993)
* *Highlander 2: The Quickening* (1991)
* *Why Me?* (1990)
* *Priceless Beauty* (1989)
* *To Kill a Priest* (1989)
* *The Sicilian* (1987)
* *Highlander* (1986)
* *Love Songs* (1986)
* *Subway* (1985)
* *Greystoke - The Legend of Tarzan, Lord of the Apes* (1984)

## Eksteraj ligiloj 
*  *(pri la filmo en kiu li ludis)*

Kategorio:Francaj aktoroj
Kategorio:Usonaj aktoroj
Kategorio:Naskiĝintoj la 29-an de marto